cyanic-selkie/wikianc huggingface dataset:
Սյուդադ Ռեալ
Քաղաքի մերձակայքում գտնվող Ալարկոս բլուրը կարևոր հնավայր է, որտեղ իրականացված հնագիտական պեղումների արդյունքում արժեքավոր արտեֆակտներ են հայտնաբերվել։ Այդտեղ 1195 թվականին տեղի ունեցած ճակատամարտում ալմոհադյան մավրերը ջախջախել են կաստիլիական զորքին։
Սյուդադ Ռեալի շուրջը տարածվող Կամպո դե Կալատրավա հրաբխային դաշտը հարուստ է հանքային տաք աղբյուրներով։
Կլիմա
Սյուդադ Ռեալին բնորոշ է չոր ու շոգ ամառներով միջերկրածովյան կլիման (Köppen climate classification-ի դասակարգմամբ՝ Csa) :
Արտաքին հղումներ
Կատեգորիա:Իսպանիայի քաղաքներ Կատեգորիա:Համալսարանական քաղաքներ Կատեգորիա:Իսպանիայի բնակավայրեր
Մախթեշ Ռամոն
Ռամոն (מכתש רמון) — էրոզիոն խառնարան (մախթեշ՝ מַכְתֵּשׁ, մախթեշ) Նեգևի անապատում։
Խառնարանն ունի յուրահատուկ ծագում։ Լեռնային ապարների մակերեսային ամուր շերտում հողի բարձրացման արդյունքում ձևավորվել են ճաքեր, որոնց մեջ ներթափանցել է ջուր։ Սկսվել է ներքին, ավելի փափուկ ապարների էրոզիայի և անձրևաջրերով լվացման գործընթացը։ Ձևավորվել է հսկայական ստորգետնյա խոռոչ։ Ժամանակի ընթացքում բարակ վերին շերտը փլուզվել է՝ կազմելով բաց խառնարան։ Միլիոնավոր տարիների ընթացքում այն քայքայվել է սեզոնային անձրևաջրերից և սրա արդյունքում մեծացել չափերով ։
Ռամոնի խառնարանում երկար տարիներ իրականացվել է այնպիսի օգտակար հանածոների արդյունահանում, ինչպիսիք են կավը, գիպսը և ավազը։ Մինչև 1994 թվականը այս գործընթացը չէր վերահսկվում պետության կողմից, և հանքները խախտում էին նրա էկոլոգիական վիճակը թափոններով և բնական լանդշաֆտի խախտմամբ։
1998 թվականին Իսրայելի կառավարությունը որոշեց խառնարանի տարածքը պահպանել որպես երկրաբանական արգելոց ։ Մշակվել է բնական լանդշաֆտի, ինչպես նաև տարածքում բնակվող վայրի կենդանիների վերականգնման և պահպանման պլան։
Խառնարանի երկարությունը մոտ 40 կմ է, լայնությունը՝ մոտ 9 կմ և խորությունը՝ մոտ 350 մ։ Խառնարանի հատակը գտնվում է ծովի մակարդակից մոտ 500 մ բարձրության վրա։
Ծանոթագրություններ
Կատեգորիա:Իսրայելի աշխարհագրություն Կատեգորիա:Խառնարաններ Կատեգորիա:Իսրայելի տեսարժան վայրեր Կատեգորիա:Խառնարաններ այբբենական կարգով
Տոռիլա
Տոռիլա (Torila), գյուղ Էստոնիայի Տարտումաա նահանգի Ալացկիվի շրջանում։
2011 թվականի տվյալներով գյուղում բնակվում էր 45 մարդ։
Արտաքին հղումներ
Կատեգորիա:Էստոնիայի Տարտումաա նահանգի Ալացկիվի շրջանի բնակավայրեր Կատեգորիա:Էստոնիայի գյուղեր
Գորոդիշչե (գյուղ, Նովգորոդ-Վոլինսկի շրջան)
2001 թվականի տվյալներով Գորոդիշչե գյուղում բնակվում էր 219 մարդ։ Բնակավայրը զբաղեցնում է 0,739 կմ² տարածք։ Բնակչության խտությունը կազմում էր 296,35 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Նովգորոդ-Վոլինսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1840 թվականին հիմնադրված բնակավայրեր
Չուբուղլի
Չուբուղլի, գյուղ Արևմտյան Հայաստանում, Վանի վիլայեթի Վանի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
(9850) 1990 TM5
(9850) , աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 9-ին Ռոբերտ ՄաքՆոտի կողմից Սայդինգ Սփրինգում ։
Միջին հեռավորությունը Արեգակից կազմում է 2,369396 ա. մ., առավելագույնը մոտենում է 2,0547 ա. մ. հեռավորության վրա և հեռանում 2,6841 ա. մ. ։ Արեգակի շուրջ մեկ ամբողջական պտույտ է կատարում 1332,16 երկրային օրվա ընթացքում, իր ուղեծրով շարժվելով միջինում 0,270239 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,13° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Ռոբերտ ՄաքՆոտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Էդիթ Բրուկ
Էդիթ Շտայնշրայբեր Բրուկ, իտալացի գրող, բանաստեղծուհի, թարգմանչուհի և ռեժիսոր։ Նա ծնվել է Հունգարիայում, բայց իր կյանքի մեծ մասն ապրել է Իտալիայում և ստեղծագործում է իտալերեն ։ Նա նաև իտալերեն է թարգմանել հունգարացի մի քանի գրողների՝ Աթիլա Յոժեֆի, Միկլոշ Ռադնոտիի և Գյուլա Իյեսի ստեղծագործությունները ։
Կենսագրություն
Էդիթը վերապրեց պատերազմը իր քույրերի՝ Մարթայի և Լեյլայի և իր եղբոր՝ Պիտերի հետ և վերադարձավ Հունգարիա, որտեղ վերամիավորվեց իր ողջ մնացած հարազատների հետ։ Այնտեղից նա ներգաղթել է Չեխոսլովակիա, որտեղ Մարթան տեղափոխվել է իր երկրորդ ամուսնու և երեխաների հետ։
Տասնվեց տարեկանում նա ամուսնացավ Միլան Գրյունի հետ և Մարթայի և նրա ընտանիքի հետ ներգաղթեց Իսրայել։ Նրանց ամուսնությունը տևեց մեկ տարի։ Նա նույնպես երկար չի ապրել իր երկրորդ ամուսնու՝ Դենի Ռոթի հետ։ Երեք տարի Իսրայելում անցկացնելուց հետո նա որոշեց վերամիավորվել քրոջ հետ Արգենտինայում։ Այնուամենայնիվ, 1954 թվականին Հարավային Ամերիկա իր ճանապարհին, կարճ ժամանակ գտնվելով Իտալիայում, նա փոխեց իր ծրագրերը և որոշեց մնալ Հռոմում, որտեղ դեռ ապրում է։ Բրուկը նրա երրորդ ամուսնու ազգանունն է, չնայած նա ամուսնալուծվել է նրանից մինչև քսան տարեկանը և շուտով ներգաղթել Իտալիա 1954 թվականին։
Հռոմում Էդիթ Բրուկը սկսեց իտալերենով նկարագրել իր կյանքի ողբերգական պատմությունը։ Նա տարագրության մեջ պատմում է իր մանկության, ճամբարներում գտնվելու մասին։ Հոլոքոստի թեման նորից շոշափվում է նրա ստեղծագործություններում՝ «Գնանք քաղաք»  (Andremo in città, 1962), «Երկու դատարկ սենյակ» (Due stanza vuote, 1974), «Դերասանուհին» (L’attrice, 1995) և «Նամակ մորը» (Lettera alla madre, 1988), որի համար 1989 թվականին ստացել է կին գրողների ազգային գրական մրցանակ ։
2021 թվականի փետրվարի 20-ին Հռոմի պապ Ֆրանցիսկոսն այցելել է Էդիթ Բրուկին Հռոմի կենտրոնում գտնվող նրա բնակարանում։ Անցյալ հունվարին նա հարցազրույց էր տվել «L’Osservatore Romano» թերթին Հիշատակի օրվա կապակցությամբ։ Նրա պատմությունը հուզել է Հռոմի Պապ Ֆրանցիսկոսին. «Ես եկել եմ այստեղ շնորհակալություն հայտնելու ձեզ ձեր վկայության համար և հարգանքի տուրք մատուցելու նացիստական ​​պոպուլիզմի խելագարության մեջ նահատակված ժողովրդին։ Ես Տիրոջից ներում եմ խնդրում ողջ մարդկության անունից» ։
Մրցանակներ
2021 թվականի փետրվարի 26՝ Իտալիայի Հանրապետության արժանիքների Մեծ Խաչի ասպետ ։
Կլյուչի (գյուղ, Կլյուչևսկի շրջան)
Կլյուչի (Ключи), գյուղ Ռուսաստանի Ալթայի երկրամասի Կլյուչևսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1874 թվականին հիմնադրված բնակավայրեր Կատեգորիա:Ռուսաստանի Ալթայի երկրամասի Կլյուչևսկի շրջանի բնակավայրեր
Դոյարնյա
Դոյարնյա (Доярня), գյուղ Ուկրաինայի Վիննիցայի մարզի Կռիժոպոլի շրջանում։ Հիմնադրվել է 1700 թվականին։
2001 թվականի տվյալներով Դոյարնյա գյուղում բնակվում էր 153 մարդ։ Բնակավայրը զբաղեցնում է 0,56 կմ² տարածք։ Բնակչության խտությունը կազմում էր 273,21 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Կռիժոպոլի շրջանի բնակավայրեր Կատեգորիա:Ուկրաինայի գյուղեր Կատեգորիա:1700 թվականին հիմնադրված բնակավայրեր
Կիսանախագահական համակարգ
Կիսանախագահական համակարգ կառավարական համակարգ է, որտեղ նախագահը և վարչապետը ակտիվ մասնակցություն ունեն պետության կառավարման գործընթացում։ Պառլամենտական հանրապետությունից տարբերվում է նրանով, որ նախագահին ընտրում է ժողովուրդը։ Վերջինս ավելի շատ լիազորություններ ունի քան ֆորմալ նախագահները որոշ երկրներում և տարբերվում է նախագահական համակարգից նրանով, որ չնայած նա է ձևավորում կառավարությունը, սակայն օրենսդիր մարմիը կարող է նրան հայտարարել անվստահություն և պաշտոնանկ անել։
Ենթատեսակներ
Վարչապետ-նախագահական համակարգում, վարչապետը և կառավարությունը հաշվետու են խորհրդարանին։ Նախագահը ընտրում է վարչապետին և կառավարությանը, սակայն միայն միայն խորհրդարանը կարող է նրանց հեռացնել անվստահության քվե տալով։ Նախագահը իրավունք չունի հեռացնել վարչապետին կամ ցրել կառավարությունը։ Այնուամենայնիվ նախագահը կարող է որոշ լծակներ ունենալ ազդելու վարչապետի և կառավարության որոշումների վրա։ Այս ենթատեսակը օգտագործվում է Բուրկինա Ֆասոյում, Ֆրանսիայում, Վրաստանում (սկսած 2013 թվականից), Լիտվայում, Մադագասկարում, Մալիում, Մոնղոլիայում, Նիգերում, Լեհաստանում, Պորտուգալիայում, Ռումինիայում, Սենեգալում, Շրի Լանկայում և Ուկրաինայում (սկսած 2014 թվականից, մինչ այդ 2006-ից 2010 թվականներին). :
Նախագահ-խորհրդարանական համակարգում վարչապետը և կառավարությունը հաշվետու է նախագահին և խորհրդարանական մեծամասնությանը։ Նախագահը ընտրում է վարչապետին և կառավարությանը, սակայն նրանց պետք է սատարի նաև խորհրդարանական մեծամասնությունը։ Վարչապետին կամ կառավարությանը կարող է հեռացնել նախագահը, կամ խորհրդարանը անստահության քվե տրամադրելով։ Այս համակարգը շատ մոտ է նախագահականին։ Այն օգտագործվում է Հայաստանում, Վրաստանում 2004-ից 2013 թվականներին, Մոզամբիկում, Նամիբիայում, Ռուսաստանում, Թայվանում և Ուկրաինայում 1996-ից 2005 թվականներին և նորից 2010—ից 2014 թվականներին։ Այն օգտագործվել է Գերմանիայում Վայմարյան Հանրապետության տարիներին ։
(1970) Շումերիա
Միջին հեռավորությունը Արեգակից կազմում է 2,779614 ա. մ., առավելագույնը մոտենում է 2,336 ա. մ. հեռավորության վրա և հեռանում 3,2233 ա. մ. ։ Արեգակի շուրջ մեկ ամբողջական պտույտ է կատարում 1692,68 երկրային օրվա ընթացքում, իր ուղեծրով շարժվելով միջինում 0,21268 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,06° անկյուն։
Արտաքին հղումներ
Կատեգորիա:1954 թվականին հայտնաբերված աստղագիտական մարմիններ Կատեգորիա:Միգել Իցիգսոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գազպրոմ ավիա
Gazprom avia՝ ռուսական ավիաընկերություն, որի գրասենյակը գտնվում է Մոսկվայում։ Ավիաընկերությունը հիմնադրվել է 1995 թվականին, և սկսել է գործունեությունը 1996 թվականի ապրիլի 16-ին։ Ավիաընկերությունը ունի մասնաճյուղեր, որոնք գտնվում են՝ Կալուգայում, Պերմում, Սամարայում, Սոչիում և Համբուրգում։
Գործունեության ոլորտները
Ավիաընկերությունը իրականացնում է չվերթներ «Գազպրոմ»-ի և նրա դուստր ընկերությունների հետ միասին։ Բացի դա, ընկերությունը իրականացնում է առևտրային չվերթներ։
Ավիաընկերության երթուղին
Ընկերությունը իրականացնում է բեռնափոխադրումներ և մարդատար թռիչքներ ողջ երկրում, ինչպես նաև Եվրոպայում, Ավստրալիայում, Ասիայում, Ամերիկայում և Աֆրիկայում։ Ավիաընկերությունը ունի աշխատանքային փորձ, որով կարող է բևեռային լայնություններում թռիչքներ իրականացնել։
Չվերթը
Ավիաընկերությունը ունի
Ցուցանիշները
Տեղափոխված ուղևորների քանակը
Արտաքին հղումներ
Կատեգորիա:Ռուսական ավիաընկերություններ Կատեգորիա:Մոսկվայի ընկերություններ
Պեդրու I (Պորտուգալիայի թագավոր)
Պեդրու I, Պորտուգալիայի թագավոր 1357 - 1367 թվականներին Բուրգունդական դինաստիայից, Ալֆոնսո IV-ի որդին։
1339 թվականին Պեդրուն ամուսնանում է հոր հրամանով, սակայն երկար տարիներ ապրում է սիրուհու՝ Ինես դե Կաստրոի հետ, որից ուներ չորս երեխա։ Օրինական կնոջ մահից հետո Պեդրուն հրաժարվում էր ամուսնանալ ուրիշի հետ՝ չնայած հոր խնդրանքներին։ Ալֆոնսոն խնդրանքներից անցնում է սպառնալիքի, նա իր զորքով հարձակվում է այն եկեղեցու վրա, որտեղ որդին պահել էր Ինեսին և սպանում նրան։ Իմանալով այդ մասին՝ Պեդրուն հավաքում է իր զորքը և պատերազմի ելնում հոր դեմ։ Մի քանի շաբաթ անց նրանք համաձայնության են գալիս։ Հոր մահից հետո Պեդրուն մահապատժի է ենթարկում Ինեսին սպանողներին։
Հաջորդ տարի Պեդրուն իր պալատում ժողով է հրավիրում, որտեղ երդվում է, որ նշանված է եղել Ինեսի հետ։ Դրանից հետո Ինեսի մարմինը բերում են Կոիմբրաից, հագցնում թագավորական հագուստ և նստեցնում գահին։ Նրա գլխին թագ են դնում և հռչակում Պորտուգալիայի թագուհի։
Ալֆյորովո (գյուղ, Սաֆոնովսկի շրջան)
Ալֆյորովո (Алфёрово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սաֆոնովսկի շրջանի բնակավայրեր
Lane Boy
«Lane Boy», Blurryface չորրորդ ստուդիական ալբոմի համար Twenty One Pilots ամերիկյան դուետի գրած և ձայնագրած երգ։ Lane Boy-ի երաժշտական տեսահոլովակը Յություբում թողարկվել է 2015 թվականի հուլիսի 20-ին  ։
Արձագանք
«Alternative Press»-ին տված հարցազրույցում Թայլեր Ջոզեֆը ասել է, որ ինքը գրել է երգը՝ ցանկանալով խոսել իր հիասթափությունների մասին և թե ինչ է զգում ։ Ջոզեֆը նաև Fuse-ին տված հարցազրույցում ասել է. «Սա այն երգն էր, որտեղ դուք կարծես կոտրում եք այդ չորրորդ պատը, և դուք կարող եք տեսնել, թե ինչ է դա իրոք նորմալ մարդ լինելը» ։
Երաժշտական տեսահոլովակ
Lane Boy-ի երաժշտական տեսահոլովակը մի փոքր ավելի կարճ է ալբոմային տարբերակից։ Տեսահոլովակում Թայլերը երկու տղամարդկանց հետ քայլում է անտառով, իսկ Դանը նվագում է համերգում։ Նա (Թայլեր) անտառում գտնում է ծաղիկներով վերնաշապիկ, հագնում այն ու միանում Դանին բեմի վրա։ Այնուհետև նա բեմի վրա ծնկի է իջնում ու ամբոխը նրա հետ միասին ծնկի է իջնում, այնուհետև նա ցատկում է, և ամբոխը ցատկում է նրա հետ։ Տեսահոլովակն ավարտվում է Թայլերի կարճատև պարով և ամբոխին խոնարհմամբ։
Տարվա վերջին հիթ շքերթ
Կատեգորիա:2015 սինգլներ Կատեգորիա:Twenty One Pilots խմբի երգեր Կատեգորիա:2015 երգեր
Անտորիա
Դիրք
Գյուղը գտնվում է ծովի մակարդակից 570 մետր բարձրության վրա։ Շրջկենտրոն Տղիբուլից հեռու է 17 կմ։
Ծանոթագրություններ
Կատեգորիա:Վրաստանի գյուղեր Կատեգորիա:Տղիբուլի շրջան‎‎‎
Ադոլֆո Ալսինա (դեպարտամենտ)
Ադոլֆո Ալսինա (Departamento de Adolfo Alsina), դեպարտամենտ Արգենտինայում, Ռիո Նեգրո պրովինցիայի կազմում։ Տարածքը՝ 8813 կմ²։ Բնակչությունը 50701 մարդ։ Վարչական կենտրոնը՝ Վեդման է։
Աշխարհագրություն
Դեպարտամենտը գտնվում է Ռիո Նեգրո պրովինցիայի արևելքում։ Սահմանակից է՝
Խոշորագույն բնակավայրեր
Կատեգորիա:Արգենտինայի դեպարտամենտներ
Պալչիկլի Ներքին
Պալչիկլի Ներքին, գյուղ Արևմտյան Հայաստանում, Վանի վիլայեթի Վանի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Տիռիսե
Տիռիսե (Tõrise), գյուղ Էստոնիայի Սաարեմաա նահանգի Կաառմա շրջանում։
2011 թվականի տվյալներով գյուղում բնակվում էր 21 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Կաառմա շրջանի բնակավայրեր Կատեգորիա:Էստոնիայի գյուղեր
Մարիա Թադևոսյան
Կենսագրություն
Ավարտել է Թբիլիսիի Պետրաշևսկու անվան առևտրի ուսումնարանը, զբաղվել է գեղանկարչությամբ։ 1924 թ. «Երկաթգիծ» ֆիլմի համար գեղագիտական վայրեր փնտելու նպատակով Թբիլիսիից Ալավերդի է այցելում վրացական «Պետկինո» կինոստուդիայի ռեժիսոր Վլադիմիր Բարսկին, որտեղ նկատում է երիտասարդ Թադևոսյանին և որոշում հրավիրել հայ գեղեցկուհուն ֆիլմի նկարահանումներին։ Նկարահանումների ժամանակ բացահայտվում է Մարիայի դերասանական տաղանդը։ 1926 թ. Համո Բեկնազարյանը հրավիրում է Մարիա Թադևոսյանին «Հայֆիլմ», «Զարե» ֆիլմի նկարահանումներին և առանց նախնական փորձերի նկարահանում է դերասանուհուն գլխավոր դերում։ Զաքարի Բերիշվիլիի «Ամպերի թաքստոց» ֆիլմի նկարահանումների ժամանակ դերասանուհին հիվանդանում է տուբերկուլյոզով։ Մարիա Թադևոսյանը մահանում է 1930 թ. մայիսի 1-ին, Վրաստանի Քոբուլեթ քաղաքում։
Արտաքին հղումներ
Կատեգորիա:Հայ դերասանուհիներ Կատեգորիա:Ռուս դերասանուհիներ Կատեգորիա:Խորհրդային դերասանուհիներ Կատեգորիա:Տուբերկուլոզից մահացածներ
Տեկտոնական ձևեր
Տեկտոնական ձևեր, ապարների սկզբնական տեղադրման խախտումների հետևանքով առաջացած երկրաչափական ձևեր։ Տեկտոնական ձևերը կարող են լինել ծալքավոր և խզումնային։ Ծալքավոր տեկտոնական ձևերը բնութագրվում են ապարների սկզբնական տեղադրման խախտումներով՝ առանց շերտերի անընդհատության խախտման։ Այդպիսի ձևերից են անտիկլինորիումները, սինկլինորիումները, անտեկլիզները, սինեկլիզները, կառուցվածքային քթերը, կառուցվածքային դարավանդները, անտիկլինալները, սինեկալիզները, մոնոկլինալները են։ Ծալքավոր տեկտոնական ձևերը կարող են լինել գծային, կարճաոանցք, գմբեթաձև, սնդուկաձև․ սրանք լայն կերպով տարածված են գեոսինկլինալային մարզերում։ Ապարների ծալքավոր տեկտոնական ձևերը մորֆոլոգիական տեսակետից բազմազան են և դասակարգվում են ըստ ծագման, թևերի թեքության, առանցքի դիրքի, առանցքային հարթության ու թևերի հարաբերակցության, շերտերի հաստության փոփոխման (թևերի ու Փականային մասերում) են։ Խզումնային տեկտոնական ձևերը առաջանում են դեֆորմացվող ապարների անընդհատության խախտման հետևանքով, երբեմն ուղեկցվում են թևերի տարածական տեղաշարժով։ Խզումնային տեկտոնական ձևեևը բնութագրվում են շարժման ամպլիտուդով և ուղղությամբ, որոնց հիման վրա անջատվում են պրկման և բեկման ճեղքեր, կողաշարժեր, վերնետվածքներ, վարնետվածքներ, վրաշարժեր, հորստեր, գրաբեններ, տեկտոնական ծածկույթներ կամ շարիաժներ ևն։ Տեկտոնական ձևեր են համարվում նաև կլիվաժային և բուդինաժային մանր ստրուկտուրաները, թերթավորվածությունը, տեկտոնական մելանժը (խառնուրդները), խորքային դիապիրները, օլիստոստրոմները։ Բացի նշվածներից, տեկտոնական ձևեր կարող են համարվել մագմատիկ գործունեության հետևանքով առաջացած ծալքերը, աղային գմբեթները։
Կատեգորիա:Պետրոլոգիա
Պատմություն անհայտ դերասանի մասին
«Պատմություն անհայտ դերասանի մասին» («Повесть о неизвестном актере»), խորհրդային ֆիլմ-դրամա, որը նկարահանել է ռեժիսոր Ալեքսանդր Զարխին 1976 թվականին «Մոսֆիլմ» կինոստուդիայում ։
Սյուժե
Պավել Պավլովիչ Գորյաևը ոչ երիտասարդ դերասան է։ Տարիներ շարունակ նա խաղում է գավառական թատրոնում առաջատար դերերում։ Բեմադրության ռեժիսորը հատուկ Գորյաևի համար գրված պիեսի համար ընտրում է երիտասարդ դերասան։ Գորյայևն սկզբում հուսահատության մեջ է ընկնում, հեռանում է թատրոնից, դիմում ընկերների օգնությանը։ Որոշ ժամանակ անց նա վերաիմաստավորում է կատարվածը և հասկանում, որ եկել է բեմից արժանավայել հեռանալու ժամանակը։
Փաստեր
Ալլա Դեմիդովան (Օլգա Սերգեևնայի դերակատարուհին) եղել է ֆիլմի սցենարիստ Վլադիմիր Վալուցկու կինը։ Սա նրանց միակ համատեղ ֆիլմն է։
Ծանոթագրություններ
Կատեգորիա:Խորհրդային ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:Խորհրդային դրամա ֆիլմեր Կատեգորիա:1976 ֆիլմեր Կատեգորիա:Բնօրինակում անաղբյուր հոդվածներ
Գորոդնիցա (քաղաքատիպ ավան, Ուկրաինա)
Գորոդնիցա (Городниця), քաղաքատիպ ավան Ուկրաինայի Ժիտոմիրի մարզի Նովգորոդ-Վոլինսկի շրջանում։
2001 թվականի տվյալներով Գորոդնիցա քաղաքատիպ ավանում բնակվում էր 5 604 մարդ։ Բնակավայրը զբաղեցնում է 7 կմ² տարածք։ Բնակչության խտությունը կազմում էր 844,36 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Նովգորոդ-Վոլինսկի շրջանի բնակավայրեր Կատեգորիա:Ուկրաինայի քաղաքատիպ ավաններ
Թուրքիայի բնակչություն
Թուրքիայի ազգային վիճակագրական ծառայության տվյալներով 2015 թվականի դրությամբ երկրի բնակչությունը կազմում է 77 695 904 մարդ ։
Էթնիկ
Թուրքիան բազմազգ պետություն է։ Երկրում բնակվում է մոտ 77 միլիոն մարդ, որոնցից՝
1).
2) թուրքեր (70—80 %),
քրդեր (18 %),
այլ ազգեր (8 %) —
ալբանացիներ (1—1,5 մլն.),
բոսնիաներ (1 մլն.),
ադրբեջանցիներ (800 հզ.),
արաբներ (800 հզ.),
գնչուներ (0,5—1,5 մլն.),
զազաներ (0,5—1 լմն.),
լազեր (350 հզ.),
չերքեզներ (300 հզ.),
հույներ և այլք ։
Պետք է նկատել, որ թուրքերի ինքնանվանում մինչև 1923 թվականին Թուրքական հանրապետության հռչակումը եղել է օսմաններ։ Մուստաֆա Քեմալ Աթաթուրքը առաջարկեց վերցնել «թուրք» անվանումը, քանի որ մինչև կայսրության ձևավորումը ազգությունը կոչվել է թուրք։ Այսպես օսմանները դարձան թուրքեր, իսկ Օսմանյան կայսրությունը Թուրքական հանրապետություն։ Սկսցվեց թուրք էթնոսի ինքավերականգնման գործընթացը։ Երկրի բոլոր քաղաքացիները հայտարարվեցին թուրքեր, իսկ դպրոցներում որպես մայրենի լեզու սկսեց դասավանդվել թուրքերենը։ 1844 թվականի մարդահամարի տվյալներով երկրում բնակվում էր 10 միլիոն մարդ, որից 5 միլիոնը (50 %)-ը քրիստոնյաներ, այդ թվում՝ 2,4 միլիոն (24 %) հայեր, 2 միլիոն (20 %) հույներ, 600 հզ (6 %) ասորիներ այլ քրիստոնյա ազգեր։
Ժամանակակից Թուրքիայում հայերը, հույները և ասորիները կազմում են երկրի բնակչության 1 %-ից էլ քիչ թվաքանակ։ Թուրքիայի Սահմանադրության 66-րդ հոդվածը բոլոր քաղաքացիներին հռչակում է որպես թուրք։ Երկրի պետական լեզուն թուրքերենն է։ Լոզանի պայմանագրով առանձնացվեց երեք էթնիկ փոքրամասնություններ, որոնց իրավունքները պետք է պաշտպանվեին՝ հայերի, հույների և հրեաների ։ Շատ տարիների ընթացքում իրենց ինքնորոշման պայքարն են մղում նաև քրդերը։
Ժողովրդագրական ցուցանիշներ
Բնակչություն — 77 695 904 մարդ
Կյանքի սպասելի տևողություն (տարեկան)։
Ընդհանուր — 76,9
Տղամարդիկ — 74,7
մահացելիության ընդհանուր տոկոս (2014 թվական) — 6,12 1000 մարդու տվյալներով
Ծնելիության ընդհանուր տոկոսը տարբեր է տարբեր շրջաններում։ Օրինակ, արևմուտքում՝ Մարմարածովյան տարածաշրջանում այն կազմում է 1,55 (մոտ է հարևան Բուլղարիայի և Հունաստանի տվյալներին), իսկ Արևելյան Անատոլիայում, որը հիմնականում քրդաբնակ է, յան կազմում է 3,42 (մոտ է հարևան Սիրիայի տվյալներին) ։
Երեխաների մահացելիության տոկոս՝ 11,4 1000 մարդու տվյալներով
15 — 65 տարեկան՝ 67,8 %
65 տարեկանից բարձր՝ 7,7 %
Միջին տարիք՝ 30,4 տարեկան
Քաղաքային բնակչություն — 71,5 %
Ուրբանիզացիայի տարեկան տոկոս՝ 2,4 % (2010—2015 թվականներ)
=== Բնակչության տեղաշարժը ըստ հնգամյակների (ՄԱԿ-ի գնահատական) ===
Արտաքին հղումներ
Կատեգորիա:Թուրքիայի բնակչություն
Սանտրե
Սանտրե (Centrès), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2008 թվականի դրությամբ կազմում է 549 մարդ, բնակչության խտությունը` 14.96 մարդ/կմ²։ Բնակավայրը զբաղեցնում է 36.71 կմ² տարածք։
Աշխարհագրություն
Գտնվում է Փարիզ քաղաքից 530 կմ հարավ, Թուլուզ քաղաքից` 100 կմ հյուսիս-արևելք, Ռոդեզ քաղաքից` 25 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 276 աշխատունակ (15-64 տարեկան) բնակիչ, որոնցից ակտիվ էին 206-ը, իսկ ոչ ակտիվները` 70։ Ակտիվության ցուցանիշը կազմում է 74,6 %։ 206 աշխատունակ մարդկանցից աշխատել է 199 անձ (104 տղամարդ և 95 կին)։ Գործազուրկ են եղել 7 անձ (3 տղամարդ և 4 կին)։ 70 անաշխատունակներից 12-ը եղել են աշակերտներ կամ ուսանողներ, 33-ը` թոշակառուներ, իսկ 25-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Զաբոլոտնոե (գյուղ, Կռիժոպոլի շրջան)
Զաբոլոտնոե (Заболотне), գյուղ Ուկրաինայի Վիննիցայի մարզի Կռիժոպոլի շրջանում։ Հիմնադրվել է 1756 թվականին։
2001 թվականի տվյալներով Զաբոլոտնոե գյուղում բնակվում էր 1 397 մարդ։ Բնակավայրը զբաղեցնում է 1,8 կմ² տարածք։ Բնակչության խտությունը կազմում էր 776,11 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Կռիժոպոլի շրջանի բնակավայրեր Կատեգորիա:Ուկրաինայի գյուղեր Կատեգորիա:1756 թվականին հիմնադրված բնակավայրեր
Պալչիկլի Վերին
Պալչիկլի Վերին, գյուղ Արևմտյան Հայաստանում, Վանի վիլայեթի Վանի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Մուսա լեռ
Մուսա լեռ (Musa Dağı, موسى داغ, բառացիորեն «Մտքի լեռ»), լեռ ներկայիս Թուրքիայի հարավի Հաթայի մարզում։ Հայտնի է Հայոց Ցեղասպանության ընթացքում այստեղ կազմակերպված հայկական դիմադրությամբ՝ Մուսա լեռան հերոսամարտով կամ նաև Մուսա լեռան պաշտպանությամբ։ Լեռը գտնվում է պատմական Կիլիկյան Հայաստանի ծայրամասում ՝ Միջերկրական ծովի ափին։
Ծանոթագրություններ
Կատեգորիա:Կիլիկիայի լեռներ Կատեգորիա:Հայոց ցեղասպանություն
Ախլիստինո (գյուղ, Բլագովեշչենսկի շրջան)
Ախլիստինո (Ахлы́стино, Ахлыстин), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովեշչենսկի շրջանի բնակավայրեր
Եռանկյուն
Եռանկյուն, եռակողմ բազմանկյուն։ Այլ կերպ այն կարելի է սահմանել որպես այնպիսի պատկեր, որը կազմված է միևնույն ուղղի վրա չգտնվող երեք կետերից, և այդ կետերը զույգ առ զույգ միացնող երեք հատվածներից։ Կետերը կոչվում են եռանկյան գագաթներ, իսկ հատվածները՝ նրա կողմեր։ A, B, և C գագաթներով եռանկյունը հաճախ նշանակում են ΔABC։
Եռանկյան տեսակներ
Կախված կողմերի երկարությունների փոխհարաբերությունից և անկյունների մեծությունից, եռանկյունները լինում են ուղղանկյուն (անկյուններից մեկն ուղիղ է), բութանկյուն (անկյուններից մեկը բութ է), սուրանկյուն (բոլոր երեք անկյունները սուր են), հավասարակողմ կամ կանոնավոր (բոլոր երեք կողմերն իրար հավասար են) և հավասարասրուն (հավասար են գոնե երկու կողմերը)։
Եռանկյունների հավասարություն
Եռանկյունները հավասար են, եթե հավասար են նրանց համապատասխան կողմերն ու համապատասխան անկյունները։
Եռանկյունների հավասարության հայտանիշները՝
Եռանկյունների նմանություն
Եռանկյունները նման են, եթե այդ եռանկյունների համապատասխան անկյունները հավասար են, իսկ համապատասխան կողմերի հարաբերությունը նույնն է։ Այսինքն ∆ABC և ∆A1B1C1 նման եռանկյունների միջև
= =, ∠A=∠A1, ∠B=∠B1, ∠C=∠C1։
Եռանկյունների նմանության հիմնական թեորեմներն են՝
Եռանկյան հետ կապված սահմանումներ
Եռանկյան գագաթից տարված «բարձրություն» է կոչվում այդ գագաթից նրա դիմացի կողմը պարունակող ուղղին տարված ուղղահայացը։ Եռանկյան բարձրությունների հատման կետը կոչվում է եռանկյան օրթոկենտրոն։
Եռանկյան «միջնագիծ» է կոչվում այդ գագաթը և դիմացի կողմի միջնակետը միացնող հատվածը։
Եռանկյան «միջին գիծ» է կոչվում նրա երկու կողմերի միջնակետերը միացնող հատվածը։
«Ուղղանկյուն եռանկյուն» է կոչվում այն եռանկյունը, որի ներքին անկյուններից մեկը 90 աստիճան է (ուղիղ անկյուն)։ Այդ անկյան դիմացի կողմը կոչվում է «ներքնաձիգ», իսկ կից կողմերը կոչվում են ուղղանկյուն եռանկյան «էջեր»։
Ուղղանկյուն եռանկյան սուր անկյան «սինուս» է կոչվում հանդիպակաց էջի հարաբերությունը ներքնաձիգին՝
Ուղղանկյուն եռանկյան սուր անկյան «կոսինուս» է կոչվում կից էջի հարաբերությունը ներքնաձիգին՝
Ուղղանկյուն եռանկյան սուր անկյան «տանգենս» է կոչվում հանդիպակաց էջի հարաբերությունը կից էջին՝
Ուղղանկյուն եռանկյան սուր անկյան «կոտանգենս» է կոչվում կից էջի հարաբերությունը հանդիպակաց էջին՝
Եռանկյունների հետ կապված հիմնական փաստեր
Եռանկյունների մասին հիմնական փաստերը ուսումնասիրվել են Էվկլիդեսի կողմից՝ իր «Սկզբունքներ» ձեռնարկի 1–4 գրքերում մոտ մ․թ․ա․ 300 թվականին։
Էվկլիդեսյան երկրաչափությունում եռանկյան անկյունների գումարը հավասար է 180 աստիճանի։ Այստեղից հետևում է, որ ցանկացած եռանկյան անկյուններից գոնե երկուսը սուր են։
Եռանկյան տրված գագաթի «արտաքին անկյուն» կոչվում է եռանկյան այդ գագաթի անկյանը կից անկյունը։ Եռանկյան տրված գագաթի անկյունը նույն գագաթի ներքին անկյան հետ չշփոթելու համար, այն անվանում են «ներքին անկյուն»։ Եռանկյան արտաքին անկյունը հավասար է նրան ոչ կից երկու ներքին անկյունների գումարին։
Եռանկյան ցանկացած երկու կողմերի երկարությունների գումարը միշտ մեծ է երրորդ կողմի երկարությունից։ Այս հատկությունը կոչվում է «եռանկյան անհավասարություն»։
Հավասարասրուն եռանկյան հիմքին տարված միջնագիծը, կիսորդը և բարձրությունը համընկնում են։
Եռանկյան երեք միջնագծերը հատման կետով տրոհվում են 2։1 հարաբերությամբ մասերի, հաշված գագաթից։ Միջնագծերի հատման կետը հանդիսանում է նաև համասեռ եռանկյունաձև մարմնի ծանրության կենտրոնը։
Եռանկյանը արտագծած շրջանագիծ է կոչվում այն շրջանագիծը, որը անցնում է եռանկյան բոլոր գագաթներով։ Եռանկյան արտագծած շրջանագծի կենտրոնը գտնվում է եռանկյան կողմերի միջնակետերով անցնող և այդ կողմերին տարած ուղղահայացների հատման կետում։
Պյութագորասի թեորեմ
Ուղղանկյուն եռանկյան ներքնաձիգի քառակուսին հավասար է էջերի քառակուսիների գումարին՝
Կոսինուսների թեորեմ
Եռանկյան ցանկացած կողմի քառակուսին հավասար է մյուս երկու կողմերի քառակուսիների գումարին՝ հանած այդ կողմերի և նրանցով կազմված անկյան կոսինուսի կրկնապատիկ արտադրյալը՝
Այն հանդիսանում է Պյութագորասի թեորեմի ընդհանրացված տարբերակը։
Սինուսների թեորեմ
Եռանկյան կողմերը համեմատական են հանդիպակաց անկյունների սինուսներին՝
Սինուսների թեորեմից հետևում է, որ եռանկյան մեծ անկյան դիմաց գտնվում է մեծ կողմ, մեծ կողմի դիմաց՝ մեծ անկյուն։
Եռանկյան մակերես
Եռանկյան մակերեսի ամենատարածված հավասարումն է նրա կողմի և այդ կողմին տարված բարձրության արտադրյալի կեսը՝
Մակերեսը հաշվելու բանաձևեր.
Որտեղ
Միջին գիծ
Եռանկյան միջին գիծը, եռանկյան երկու կողմերի միջնակետերը միացնող հատվածն է։Միջին գիծը զուգահեռ է կողմերից մեկին և հավասար դրա կեսին։
Եռանկյունների հավասարության հայտանիշներ
Թեորեմ։ Եթե մի եռանկյան երկու կողմերը և դրանց կազմած անկյունը համապատասխանաբար հավասար են մյուս եռանկյան երկու կողմերին և դրանց կազմած անկյանը, ապա այդպիսի եռանկյունները հավասար են։
Թեորեմ։ Եթե մի եռանկյան մի կողմը և նրան առընթեր երկու անկյունները համապատասխանաբար հավասար են մյուս եռանկյան մի կողմին և նրան առընթեր երկու անկյուններին, ապա այդպիսի եռանկյունները հավասար են։
Թեորեմ։ Եթե մի եռանկյան երեք կողմերը համապատասխանաբար հավասար են մյուս եռանկյան երեք կողմերին, ապա այդպիսի եռանկյունները հավասար են։
Աղբյուրներ
Կատեգորիա:Եռանկյուններ Կատեգորիա:Եռանկյան երկրաչափություն
Ազգի գանձերը
Սյուժե
Ֆիլմի գլխավոր հերոսը Բենջամին «Բեն» Ֆրանկլին Գեյթսն է (Նիկոլաս Քեյջ), որի ընտանիքը հավատում է ԱՄՆ հիմնադիր-հայրերի կողմից թաքնված անհավատալի գանձերի մասին լեգենդին։ Մեր օրերում Բենն իր ընկեր Ռայլի Փուլի հետ (Ջասթին Բարտա) օգնություն են խնդրում հարուստ գանձեր որոնող Յան Հաուից (Շոն Բին), որպեսզի գտնեն դեպի գանձերը տանող բանալիներ։
Ժառանգորեն Չարլզ Քերոլից անցած Բենին պապի կողմից տրված առաջին բանալին «Գաղտնիքը պահում է Շարլոթան» արտահայտությունն է։
Օգտագործելով ջրային հոսանքների և սառած ջրերի քարտեզը՝ հյուսիսային բևեռային շրջանում խումբը հայտնաբերում է «Շարլոթա» անվանումով հին նավի բեկորները։ Ներսում Բենը գտնում է հնագույն ծխամորճ, որի ծխափողին փորագրված է գաղտնագրված կնիք։ Գուշակելով ուղերձը՝ Բենը գալիս է այն եզրահանգման, որ մյուս բանալին գտնվում է ԱՄՆ անկախության հռչակագրի հակառակ կողմում։ Յանը պատրաստ է հանուն գանձերի գողանալ Հռչակագիրը և Բենի հետ վիճաբանությունից հետո պայթեցնում է նավը՝ մտածելով, որ Բենը կմահանա։
Երբ Բենն ու Ռայլին վերջապես վերադառնում են ԱՄՆ, փորձում են նախազգուշացնել իշխանություններին Յանի պլանների մասին, բայց նրանց ոչ ոք չի հավատում։ Արխիվների ազգային վարչությունում աշխատող դոկտոր Աբիգայիլ Չեյսը (Դիանա Կրյուգեր) նույնպես լուրջ չի մոտենում նախազգուշացումներին։ Բենը որոշում է գողանալ Հռչակագիրը, որպեսզի այն չհասնի Յանին։
Հռչակագրի ստորագրման տարելիցին նվիրված երեկույթի ժամանակ Բենին ու Ռայլիին հաջողվում է հակառակորդի քթի տակից գողանալ Հռչակագիրը։ Ինչ-որ բանի վրա կասկածող Աբիգայիլին ստիպված տեղյակ են պահում պլանների մասին։ Թաքնվելով ՀԴԲ գործակալներից՝ Բենը գնում է հոր տուն։ Օգտագործելով վարսահարդարիչ և կիտրոնի հյութ՝ Հռչակագրի հակառակ երեսին գտնում են ևս մեկ բանալի։ Բենը գուշակում է, որ գաղտնագիրը գուշակելու համար անհրաժեշտ է հետազոտել երբեմն Բենջամին Ֆրանկլինի կողմից Սայլենս Դուգուդ (Silence Dogood) ծածկանունով թերթում տպագրված նամակները։
Բենը, Աբիգայիլը և Ռայլին մեկնում են Ֆիլադելֆիայում գտնվող Ֆրանկլինյան ինստիտուտ, որտեղ գտնվում են նամակների բնօրինակները։ Վերծանված ուղերձը նրանց ուղղորդում է դեպի Ազատության Զանգ, այսինքն՝ դեպի Անկախության դահլիճ, որտեղ նրանք գտնում են Ֆրանկլինի կողմից ստեղծված յուրահատուկ երկոսպնյակ ակնոց։ Դնելով ակնոցը՝ Բենը նոր գրություններ է հայտնաբերում Հռչակագրի վրա։ Բայց նրանց կրնկակոխ հետևում է Յանը և նրա մարդիկ։ Բենի և նրա ընկերների հետապնդումից հետո Յանին հաջողվում է ստանալ փաստաթուղթը, բայց ոչ ակնոցը։
Բենին ձերբակալում է ՀԴԲ գործակալ Փիթեր Սեդասկին (Հարվի Քեյթել), որը համոզում է Բենին Նյու Յորքում Յանի հետ պայմանավորվել հանդիպման մասին, որպեսզի վերադարձնի Հռչակագիրը։ Բենը համաձայնում է, բայց Յանը կազմակերպում է նրա փախուստը հենց Հուդզոն գետի վրա գտնվող «Intrepid» ավիակրի տախտակամածից։
Բենը ստիպված է օգնել Յանին գանձերի որոնման հարցում, քանի որ իմանում է, որ Յանի մարդիկ առևանգել են իր հորը, Աբիգայիլին և Ռայլիին։ Նոր հուշումները նրանց բերում են Ուոլ Սթրիթի Սուրբ Երրորդության տաճար, իսկ այնուհետև հանքափորով դեպի ներքև, որտեղ նրանք հայտնաբերում են ստորերկրյա պատկերասրահ։ Այստեղ գանձերի որոնումը հայտնվում է փակուղում։ Զայրացած Յանը Բենից ևս մեկ բանալի է պահանջում։ Բենի հայրը (Ջոն Վոյթ) արագ հուշում է հնարում՝ Յանին ուղղորդելով սխալ ճանապարհով դեպի Բոսթոնի եկեղեցի։ Յանն իր մարդկանց հետ բարձրանում է վերև՝ մտադրված մնացածներին թողնելով ստորերկրյա լաբիրինթոսի ծուղակներում։
Յանին գնալուց հետո Բենը բացատրում է, որ պետք է գանձերի սենյակում գտնվող մեկ այլ ելք լինի։ Ծխամորճի օգնությամբ նրանք գտնում են գաղտնի մուտք գանձերի իրական սենյակ՝ լի ոսկյա արձանիկներով, Եգիպտոսի, Հռոմի, Բրիտանիայի հնագույն արտեֆակտներով, նույնիսկ ձեռագրեր Ալեքսանդրիայի գրադարանից։ Ռայլին գտնում է փրկարար ելքը, որը տանում է հետ՝ եկեղեցի։ Կանչելով ՀԴԲ՝ Բենը հայտնաբերում է, որ գործակալ Սեդասկն մասոն է։ Բայց նա չի փորձում թաքցնել գանձերը, և Բենը առաջարկում է դրանք բաժանել աշխարհի թանգարաններով։ Բենը համոզում է Սեդասկուն, որ Աբիգայիլը կապ չունի Հռչակագրի առևանգման հետ, և խնդրում է, որպեսզի գանձերի հայտնաբերման վաստակը պատկանի Գեյթս ընտանիքին և Ռայլի Փուլին։ Սեդասկին շնորհակալություն է հայտնում Բենին, բայց հայտնում է, որ Հռչակագիրը գողանալու համար «ինչ-որ մեկը պետք է բանտ նստի»։ Բենի ցուցումով Յանին ձերբակալում են Բոստոնում եկեղեցի մտնելու փորձի ժամանակ։
ԱՄՆ կառավարությունը առաջարկում է Բենին ու նրա ընկերներին գանձերի արժեքի 10 %-ը, բայց Բենը գտնում է, որ իր և Ռայլի միջև բաժանված մեկ տոկոսն էլ է լիուլի բավարար (մոտավորապես 100 միլիոն դոլար)։
Ընկալումներ և քննադատություն
Մյուս քննադատները սյուժեի զարգացումներն անվանում են «շատ բարդ և բավականին գրավիչ»։ Ընդգծվում է նաև Նիկոլաս Քեյջի դերասանական խաղը ։. Ստելլա Պարամայքլը (BBC) դրական արձագանքեց նաև Ջասթին Բարթայի խաղի մասին, բայց նշեց, որ մի շարք կերպարներ պատկերված են չափից ավելի զավեշտալի, իսկ ընդհանուր առմամբ դիտողներին ֆիլմը հազիվ թե երկար հիշվի ։
Կլյուչի (գյուղ, Ասկինսկի շրջան)
Կլյուչի (Ключи, Ключи), գյուղ Ռուսաստանի Բաշկորտոստան հանրապետության Ասկինսկի շրջանի կազմում։
Ազգի գանձերը
Ընկալումներ և քննադատություն
Ֆիլմը բավականին հաջողակ էր վարձույթում՝ հավաքելով 173 միլիոն դոլար ԱՄՆ-ում և 347,5 միլիոն դոլար համաշխարհային վարձույթում ։.
Կլյուչի (գյուղ, Ասկինսկի շրջան)
Բնակչությունը 2009 թվականին գրանցված տվյալներով կազմում էր 224 մարդ։
Ազգի գանձերը
Շարունակություն
Չնայած ի սկզբանե ֆիլմ ստեղծողները չէին պլանավորում շարունակությունը, ֆիլմի հաջողությունը փոխեց նրանց կարծիքը։ Սիքվելի նկարահանումները սկսվեցին 2005 թվականին։ «Ազգի գանձերը. գաղտնիքների գիրքը» ֆիլմի նախապրեմիերային ցուցադրությունը տեղի ունեցավ 2007 թվականի դեկտեմբերի 13-ին Նյու Յորքում։ Համաշխարհային պրեմիերան կայացավ դեկտեմբերի 21-ին, Ռուսաստանում ֆիլմը էկրաններ բարձրացավ 2007 թվականի դեկտեմբերի 27-ին։
Կլյուչի (գյուղ, Ասկինսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ասկինսկի շրջանի բնակավայրեր
Ազգի գանձերը
Արտաքին հղումներ
Կատեգորիա:2004 ֆիլմեր Կատեգորիա:Անգլերեն ֆիլմեր Կատեգորիա:Դիսնեյյան ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Նյու Յորքում նկարահանված ֆիլմեր Կատեգորիա:Walt Disney Pictures ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ֆիլմեր, որոնց գործողությունները տեղի են ունենում Վաշինգտոն ԿՇ-ում Կատեգորիա:Ամերիկյան արկածային ֆիլմեր Կատեգորիա:Ամերիկյան մարտաֆիլմեր Կատեգորիա:2000-ականների արկածային ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան պատմական ֆիլմեր
Ախալդաբա (Տղիբուլի շրջան)
Ախալդաբա (ახალდაბა), գյուղ Վրաստանում։ Գտնվում է Իմերեթի մարզի Տղիբուլի շրջան‎‎‎ում ։
Դիրք
Գյուղը գտնվում է ծովի մակարդակից 600 մետր բարձրության վրա։ Շրջկենտրոն Տղիբուլից հեռու է 17 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 16 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Տղիբուլի շրջան‎‎‎
Օբերոյթե
Օբերոյթե  (Oberreute), կոմունա Գերմանիայում, Բավարիա համայնքում։
Գտնվում է Շվաբիա վարչական շրջանի ենթակայության ներքո։ Կոմունան գտնվում է Լանդաու շրջանում։ Բնակչությունը կազմում է 1641 մարդ, տարածքը՝ 3,03 կմ² (2010 թվականի դեկտեմբերի 31-ի տվյալներով) ։ Պաշտոնական կոդը՝ 09 7 76 121։
Արտաքին հղումներ
Կատեգորիա:Գերմանիայի բնակավայրեր
Պախեզեկ Ներքին
Պախեզեկ Ներքին, գյուղ Արևմտյան Հայաստանում, Վանի վիլայեթի Վանի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Կոպա դել Ռեյ 2010-11
2010–11 Կոպա դել Ռեյ 107-րդ խաղարկությունն էր, որը սկսվեց 2010 թվականի Օգոստոսի 21-ից մինչև 2011 թվականի Ապրիլի 20-ը։ Եզրափակիչը տեղի ունեցավ Վալենսիա քաղաքի Մեստալիա մարզադաշտում։ Եզրափակչում հանդիպեցին Ռեալ Մադրիդը և Բարսելոնան, որտեղ Կրիշտիանու Ռոնալդուի ավելացված ժամանակում խփած գոլի շնորհիվ Ռեալ Մադրիդը 18-րդ անգամ դարձավ Իսպանիայի գավաթակիր։ Մրցաշրջանի նախորդ հաղթող Սևիլյան դուրս մնաց մրցաշրջանից կիսաեզրափակչում պարտվելով Ռեալ Մադրիդին։
Մասնակից ակումբներ
Մրցաշրջանում ընդհանուր առմամբ մասնակցում էին 83 ակումբ, որոնցից 20-ը՝ Լա Լիգա 2009-2010-ից, 21-ը՝ Սեկունդա դիվիզոն 2009-2011-ից(Վիյառեալ Բ-ն չէր մասնակցում, քանի որ հանդիսանում էր Վիյառեալի երկրորդ թիմը),24-ը՝ Սեկունդա Բ դիվիզոն 2009-2011-ից և 18-ը Տերկերա դիվիզոն 2009-2011-ից։
Միկիի կախարդական Սուրբ ծնունդը
«Միկիի կախարդական Սուրբ ծնունդը» ( Mickey's Magical Christmas: Snowed in at the House of Mouse), «Walt Disney Studios Home Entertainment» ստուդիայի ամերիկյան լիամետրաժ մուլտֆիլմ, որը թողարկվել է 2001 թվականին։ Այն թողարկվել է միանգամից վիդեո և DVD տարբերակներով՝ առանց կինոթատրոններում նախնական ցուցադրության։ Նկարահանվել է ըստ «Մկան տունը» մուլտսերիալի։
Սյուժե
Ուոլթ Դիսնեյի տարբեր մուլտֆիլմերի չարագործ հերոսները փորձում են գրավել Միկի Մաուսի «Մկան տունը» ակումբը։ Նույն մուլտֆիլմերի դրական կերպարները պաշտպանում են իրենց հաստատությունը։ Կինոնկարը լի է նույն ստուդիայի մուլտֆիլմերի հնարավորին նմանակումներով, գործողությունների ընթացքում ամբողջությամբ ցուցադրվում են անցած տարիների մի քանի կարճամետրաժ մուլտֆիլմեր։
Արտաքին հղումներ
Կատեգորիա:Ուոլթ Դիսնեյ ստուդիայի մուլտֆիլմեր Կատեգորիա:2001 մուլտֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր
Տոռմա
2011 թվականի տվյալներով գյուղական ավանում բնակվում էր 396 մարդ։
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Էստոնիայի Յիգևամաա նահանգի Տոռմա շրջանի բնակավայրեր Կատեգորիա:Էստոնիայի գյուղական ավաններ
(1971) Հագիհարա
(1971) Հագիհարա (Hagihara), աստերոիդ աստերոիդների հիմնական գոտում։ Հայտնաբերվել է 1955 թվականի սեպտեմբերի 14-ին Ինդիանայի համալսարանի կողմից Բրուկլինում ։
Միջին հեռավորությունը Արեգակից կազմում է 2,991559 ա. մ., առավելագույնը մոտենում է 2,7409 ա. մ. հեռավորության վրա և հեռանում 3,2422 ա. մ. ։ Արեգակի շուրջ մեկ ամբողջական պտույտ է կատարում 1889,93 երկրային օրվա ընթացքում, իր ուղեծրով շարժվելով միջինում 0,190484 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,7° անկյուն։
Արտաքին հղումներ
Կատեգորիա:1955 թվականին հայտնաբերված աստղագիտական մարմիններ Կատեգորիա:Ինդիանայի համալսարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
(9851) Սակամոտո
(9851) Սակամոտո (Sakamoto), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 24-ին Կին Էնդատեի և Կաձուրո Վատանաբեի կողմից Կիտամիում ։
Միջին հեռավորությունը Արեգակից կազմում է 2,594941 ա. մ., առավելագույնը մոտենում է 1,7687 ա. մ. հեռավորության վրա և հեռանում 3,4212 ա. մ. ։ Արեգակի շուրջ մեկ ամբողջական պտույտ է կատարում 1526,83 երկրային օրվա ընթացքում, իր ուղեծրով շարժվելով միջինում 0,235783 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,49° անկյուն։
Welcome Back (iKon-ի ալբոմ)
Welcome Back, հարավկորեական բոյ բենդ iKON-ի դեբյուտային ստուդիական ալբոմը։
Չարթեր
Half Album
Full Album
Գուլսկ
Գուլսկ (Гульськ), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1050 թվականին։
2001 թվականի տվյալներով Գուլսկ գյուղում բնակվում էր 1 360 մարդ։ Բնակավայրը զբաղեցնում է 6141 կմ² տարածք։ Բնակչության խտությունը կազմում էր 221,46 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Նովգորոդ-Վոլինսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1050 թվականին հիմնադրված բնակավայրեր
Միջազգային առարկայական օլիմպիադաներ
Միջազգային առարկայական օլիմպիադաներ, գիտության տարբեր բնագավառների ամենամյա համաշխարհային օլիմպիադաներ։ Օլիմպիադաները նախատեսված են մասնակցող երկրի ավագ դպրոցների 4-6 լավագույն աշակերտների համար, որոնք ընտրվում են ներքին ազգային օլիմպիադաներից։ Բացառություն են կազմում լեզվագիտության օլիմպիադան, որը թույլատրում է մասնակցելու երկու թիմի, ինֆորմատիկայի օլիմպիադան, որը թույլ է տալիս մասնակցելու երկու թիմի կազմակերպող երկրի կողմից և բնագիտական օլիմպիադան, որը նախատեսված է միջին դպրոցի աշակերտների համար։ Առ այսօր կան նմանատիպ 13 օլիմպիադաներ
Արտաքին հղումներ
Կատեգորիա:Առարկայական օլիմպիադաներ
Աստերոիդների ցանկ (113301-113400)
Աստերոիդների ցանկ (113201-113300) * Աստերոիդների ցանկ * Աստերոիդների ցանկ (113401-113500)
Ախլիստինո (գյուղ, Կուշնարենկովսկի շրջան)
Ախլիստինո (Ахлыстино, Ахлыстин), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 234 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կուշնարենկովսկի շրջանի բնակավայրեր
Տիռմա (գյուղ, Ռակվեռե շրջան)
Տիռմա (Tõrma), գյուղ Էստոնիայի Լյաենե-Վիրումաա նահանգի Ռակվեռե շրջանում։
2011 թվականի տվյալներով գյուղում բնակվում էր 146 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Ռակվեռե շրջանի բնակավայրեր Կատեգորիա:Էստոնիայի գյուղեր
Ղազախստան (հեռուստաալիք)
Ղազախստան (Қазақстан), Ղազախստանի պետական հեռուստաալիք։ Հեռարձակումը սկսել է 1958 թվականի մարտի 8-ին։ Պատկանում է «Ղազախստան պետական հեռուստառադիո» բաժնետիրական ընկերությանը։ Հեռուստակենտրոնները գտնվում են Ալմաթի և Աստանա քաղաքներում, և ունի մարզային մասնաճյուղային ցանց երկրի բոլոր մարզկենտրոններում ։ Հեռուստաալիքը հեռարձակվում է ղազախերեն լեզվով, ներկայացնում է տեղեկատվական, ուսուցողական, հասարակական, մանկական, քաղաքական, ժամանցային հաղորդումներ, ֆիլմեր և հեռուստասերիալներ։
Ծանոթագրություններ
Կատեգորիա:Ղազախստանի հեռուստաընկերություններ Կատեգորիա:Ղազախալեզու հեռուստաալիքներ
Զալեսիե (գյուղ, Կռիժոպոլի շրջան)
Զալեսիե (Залісся), գյուղ Ուկրաինայի Վիննիցայի մարզի Կռիժոպոլի շրջանում։ Հիմնադրվել է 1800 թվականին։
2001 թվականի տվյալներով Զալեսիե գյուղում բնակվում էր 36 մարդ։ Բնակավայրը զբաղեցնում է 0,12 կմ² տարածք։ Բնակչության խտությունը կազմում էր 300 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Կռիժոպոլի շրջանի բնակավայրեր Կատեգորիա:Ուկրաինայի գյուղեր Կատեգորիա:1800 թվականին հիմնադրված բնակավայրեր
Եզդիները Հայաստանում
Եզդիները Հայաստանում (Êzîdî li Ermenîstanê ), եզդիների ենթախումբ, որը բնակվում է Հայաստանում, որտեղ կազմում է ամենամեծ ազգային փոքրամասնությունը։ Նրանք Հայաստանում ճանաչվել են որպես առանձին էթնիկ խումբ և լավ ինտեգրված են հայ հասարակությանը՝ ունենալով կրոնի ազատություն, չկա միջամտություն նաև նրանց մշակութային ավանդույթներին։
20-րդ դարի սկիզբ
Մեծ թվով եզդիներ 19-րդ դարի և 20-րդ դարի սկզբին բնակություն են հաստատել Ռուսական կայսրությունում՝ մանսավորապես ժամանակակից Հայաստանի և Վրաստանի տարածքներում, որպեսզի խուսափեն կրոնական հալածանքներից։ Այդ կրոնական հետպնդումները իրականացվում էին օսմանյան թուրքերի և սուննի քրդերի կողմից, որոնք ցանկանում էին եզդիներին դարձնել իսլամադավան։ Հայոց ցեղասպանության ժամանակ եզդիները հայերի հետ միասին ենթարկվել են ջարդերի, ինչի պատճառով շատերը փախել են Արևելյան Հայաստան, որը այդ ժամանակ գտնվում էր Ռուսական կայսրության կազմում ։ Եզդիների առաջին դպրոցը Հայաստանում բացվել է 1920 թվականին ։
Խորհրդային ժամանակաշրջան
Եզդիական շարժումը Հայաստանում սկիզբ է առել 1988 թվականին․ 1989 թվականի սեպտեմբերի 30-ին հրավիրված եզդիների համահայկական 3-րդ ժողովի ժամանակ (նախորդ երկուսը տեղի էին ունեցել Խորհրդային Հայաստանի կազմավորման սկզբում՝ 1921 և 1923 թվականներին) նրանք կոչ են արել կառավարությանը պաշտոնապես ճանաչել նրանց ինքնությունը։ Արդյունքում՝ Խորհրդային բնակչության 1989 թվականի մարդահամարի ժամանակ եզդիները ճանաչվեցին որպես առանձին փոքրամասնություն։ Նույ մարդահամարի համաձայն՝ Հայաստանում եզդիների ընդհանուր թիվը կազմում էր 52 700 մարդ։
Հայ-ադրբեջանական հակամարտություն
Հայաստանում բնակվող եզդիները հայ-ադրբեջանական հակամարտության տարբեր փուլերում ակտիվ մասնակցություն են ունեցել հակամարտությանը և աջակցել հայկական կողմին։ Եզդիական տարբեր կամավորական ջոկատներ, ինչպես նաև Հայաստանի զինված ուժերում և Արցախի պաշտպանության բանակում ծառայող եզդիներ մասնակցել են 1991-1994 թվականներին տեղի ունեցած Արցախյան ազատամարտին, 2016 թվականին տեղի ունեցած Քառօրյա պատերազմին, 2020 թվականին տեղի ունեցած 44-օրյա պատերազմին, 2022 թվականին տեղի ունեցած հայ-ադրբեջանական պատերազմին, ինչպես նաև տարբեր տարիներին արձանագրված ռազմական բախումներին     ։
Արցախյան ազատամարտ
Հայաստանում բնակվող եզդիներն ակտիվ մասնակցություն են ունեցել Արցախյան ազատամարտին ։ Ըստ որոշ տվյալների՝ ավելի քան 500 եզդիներ եզդիական ջոկատների կամ այլ ստորաբաժանումների կազմում հայկական կողմից մասնակցել են պատերազմին ։
Քառօրյա պատերազմ
2016 թվականին տեղի ունեցած ապրիլյան պատերազմին եզդիները նույնպես մասնակցություն են ունեցել ։ Նրանցից Քյարամ Սլոյանը, ով հանդիսանում էր Արցախի Հանրապետության պաշտպանության բանակի զինծառայող, զոհվել է մարտի դաշտում, իսկ դիակը խոշտանգվել և գլխատվել ։
44-օրյա պատերազմ
2020 թվականին տեղի ունեցած հայ-ադրբեջանական պատերազմին իրենց մասնակցությունն են ունեցել նաև եզդիները ինչպես Հայաստանի զինված ուժերի ժամկետային զինծառայողներ, այնպես էլ որպես կամավորներ։ Հայկական կողմից պատերազմին մասնակցեցին եզդիների մի քանի կամավորական խմբեր։ Պատերազմին մասնակցած մի շարք եզդիներ զոհվել են  ։
Ժողովրդագրություն
Ըստ 2011 թվականի մարդահամարի տվյալների՝ Հայաստանում բնակվում են 35,272 եզդիներ, իսկ դրանից տաս տարի առաջվա՝ 2001 թվականի մարդահամարի տվյալներով՝ 40,620 ։ ԶԼՄ-ները հայաստանաբնակ եզդիների թիվը գնահատում են 30-50 հազարի շրջակայքում ։ Նրանց մեծ մասը այն մարդկանց ժառանգներն են, որոնք, ենթարկվելով կրոնական հետապնդումների Օսմանյան կայսրությունում, արտագաղթել են Հայաստան։ Այդ գաղթը տեղի է ունեցել նաև Հայոց ցեղասպանության ժամանակ, երբ մեծ թվով հայ փախստականներ ապաստանել են եզդիական գյուղերում ։ Եզդիների փոքր մասը՝ շուրջ 3600 մարդ , ընդունել է քրիստոնեություն, սակայն նարնք մնացած եզդիների կողմից չեն համարվում եզդիներ ։
Տարիքային կառուցվածք
Էթնիկ եզդիները, համեմատած էթնիկ հայերի, ունեն ավելի երիտասարդ բնակչություն։ Նրանց բնակչության գրեթե 54%-ը ունի 30 տարեկանից ցածր տարիք, իսկ 60 տարեկան և ավելի բարձր տարիք ունի միայն 8%-ը։
Քաղաքական իրավունքներ
Հայաստանի ընտրական օրենսգիրքը եզդի փոքրամասնության համար խորհրդարանում երաշխավորում է մեկ տեղ ։
Հուշարձաններ և կրոնական վայրեր
2016 թվականին Երևանի կենտրոնում՝ Իսահակյան և Նալբանդյան փողոցների խաչմերուկում, տեղադրվել է զոհված եզդիների հիշատակը հավերժացնող հուշարձան ։
2019 թվականին Ակնալիճ փոքրիկ գյուղում բացվել է աշխարհի ամենամեծ եզդիական տաճարը ։
Տեղաբաշխում
Հայաստանում կան 22 գյուղական համայնքներ, որտեղ եզդիները մեծամասնություն են կազմում։ Հայաստանում եզդիաբնակ ամենամեծ գյուղը Վերին Արտաշատն է, որը գտնվում է Արարատի մարզում և ունի 4270 բնակիչ։
Արագածոտն
Արագածոտնի մարզում կան 19 եզդիաբնակ գյուղեր․